pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ไทย-สาธารณรัฐเช็ก พร้อมสานต่อความร่วมมือเชิงหุ้นส่วนทางเศรษฐกิจระหว่างกัน
วันจันทร์ที่ 9 ธันวาคม 2562
ไทย-สาธารณรัฐเช็ก พร้อมสานต่อความร่วมมือเชิงหุ้นส่วนทางเศรษฐกิจระหว่างกัน
ไทย-สาธารณรัฐเช็ก พร้อมสานต่อความร่วมมือเชิงหุ้นส่วนทางเศรษฐกิจระหว่างกัน
วันนี้ (วันจันทร์ที่ 9 ธันวาคม 2562) เวลา 09.30 น. ณ ห้องนารี 1 ตึกนารีสโมสร ทําเนียบรัฐบาล นายมาเร็ก ลิบชีตซกี (H.E. Mr. Marek Libřický) เอกอัครราชทูตสาธารณรัฐเช็กประจําประเทศไทย เข้าเยี่ยมคารวะ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข สรุปสาระสําคัญ ดังนี้
รองนายกรัฐมนตรีกล่าวต้อนรับเอกอัครราชทูตสาธารณรัฐเช็กประจําประเทศไทย ยินดีที่ความสัมพันธ์ระหว่างไทยกับสาธารณรัฐเช็กมีพลวัตมากขึ้น ซึ่งช่วยเพิ่มโอกาสความร่วมมือระหว่างสองประเทศอย่างรอบด้าน พร้อมยืนยันว่า รัฐบาลไทยให้ความสําคัญในการสานนโยบายและความร่วมมือในสาขาต่าง ๆ กับสาธารณรัฐเช็กอย่างต่อเนื่อง
เอกอัครราชทูตฯ ขอบคุณรองนายกรัฐมนตรีที่สละเวลาให้เข้าพบ โดยสาธารณรัฐเช็กเห็นถึงศักยภาพทางเศรษฐกิจและความเป็นศูนย์กลางของไทยในภูมิภาคอาเซียน พร้อมย้ําถึงความมุ่งมั่นที่จะเพิ่มพูนความร่วมมือด้านเศรษฐกิจ และการเข้ามาลงทุนของสาธารณรัฐเช็กในประเทศไทย โดยเฉพาะในด้านการรักษาพยาบาลและเทคโนโลยีสารสนเทศ
ทั้งสองฝ่ายเห็นว่า ไทยและสาธารณรัฐเช็กยังมีศักยภาพความร่วมมืออีกมาก โดยรองนายกรัฐมนตรีกล่าวเชิญชวนนักลงทุนจากเช็กเข้ามาลงทุนในพื้นที่ EEC ในสาขาที่มีศักยภาพ เช่น อุตสาหกรรมการป้องกันประเทศ อากาศยานและการบิน เทคโนโลยีสารสนเทศ ยานยนต์ เทคโนโลยีและอุปกรณ์ทางการแพทย์ และโครงการด้านคมนาคม เป็นต้น
โอกาสนี้ ทั้งสองได้หารือในประเด็นความร่วมมือที่สําคัญอื่น ๆ ร่วมกัน โดยในด้านการศึกษา ทั้งสองยินดีที่ความร่วมมือระหว่างสถาบันการศึกษาของทั้งสองประเทศมีความใกล้ชิดกันมากขึ้น โดยรองนายกรัฐมนตรีขอบคุณที่ฝ่ายเช็กสนับสนุนทุนการศึกษาแก่นักเรียนไทยมาโดยตลอด ในด้านสาธารณสุข รองนายกรัฐมนตรียินดีที่ภาคเอกชนของเช็กให้ความสนใจร่วมลงทุนในกิจการด้านสุขภาพของรัฐ ในด้านการท่องเที่ยว ทั้งสองยินดีที่มีสายการบินสนใจที่จะเปิดเส้นทางบินตรงระหว่างกรุงเทพฯ กับกรุงปราก ซึ่งรัฐบาลไทยพร้อมให้การสนับสนุน และเชื่อว่าจะช่วยเพิ่มจํานวนนักท่องเที่ยวและส่งเสริมการค้าระหว่างกัน
*******************
รัฐบาลไทย-ข่าวทำเนียบรัฐบาล-กรมเจ้าท่าชี้แจงผลกระทบจาก พ.ร.บ. การเดินเรือน่านน้ำไทย (ฉบับที่ 17 ) พ.ศ. 2560
วันพุธที่ 24 พฤษภาคม 2560
กรมเจ้าท่าชี้แจงผลกระทบจาก พ.ร.บ. การเดินเรือน่านน้ําไทย (ฉบับที่ 17 ) พ.ศ. 2560
นายศรศักดิ์ แสนสมบัติ อธิบดีกรมเจ้าท่า กระทรวงคมนาคม ชี้แจงผลกระทบจาก พ.ร.บ. การเดินเรือน่านน้ําไทย (ฉบับที่ 17 ) พ.ศ. 2560 ดังนี้
1. พ.ร.บ.การเดินเรือฯ (ฉบับที่ 17) มีผลบังคับใช้เมื่อวันที่ 23 กุมภาพันธ์ 2560 กําหนดให้ผู้ที่ปลูกสร้างสิ่งล่วงล้ําลําน้ําที่มิได้รับอนุญาต หรือสร้างผิดแบบจากที่ได้รับอนุญาตก่อนที่กฎหมายฉบับนี้ใช้บังคับ ให้มาแจ้งต่อกรมเจ้าท่าทราบถึงสาเหตุการไม่มายื่นขออนุญาต หรือสร้างผิดจากที่ได้รับอนุญาต ภายใน 120 วัน ซึ่งจะครบกําหนดในวันที่ 22 มิถุนายน 2560 เพื่อให้กรมเจ้าท่าตรวจสอบ และกําหนดวิธีปฏิบัติให้เป็นตามที่ พ.ร.บ. การเดินเรือฯ (ฉบับที่ 17) บัญญัติไว้ ทั้งนี้ หากมาแจ้งต่อกรมเจ้าท่าภายในวันที่ 22 มิถุนายน 2560 กฎหมายกําหนดให้ใช้อัตราโทษเดิม แต่หากไม่มาแจ้งภายในวันที่กําหนดจะมีโทษปรับในอัตราใหม่ ซึ่งเป็น 2 เท่าของโทษตามกฎหมายเดิม โดยจะปรับสูงขึ้นและยังกําหนดโทษจําคุกไม่เกิน 3 ปี
2. ผู้ปลูกสร้างอาคาร หรือสิ่งอื่นใดในที่ดินกรรมสิทธิ์ของตนเอง ตามเอกสารสิทธิที่ระบุว่าติดแม่น้ํา ลําคลอง แม้ที่ดินใต้สิ่งปลูกสร้างนั้นจะถูกน้ํากัดเซาะ ก็ไม่ทําให้สิ่งปลูกสร้างนั้นเป็นสิ่งล่วงล้ําลําน้ํา เพราะมีสิ่งปลูกสร้างเป็นหลักฐานการใช้ประโยชน์ที่ดินชัดเจน มิได้ปล่อยเป็นทางน้ําสาธารณะ ดังนั้น กรณีนี้จึงไม่อยู่ในบังคับต้องปฏิบัติตาม พ.ร.บ. การเดินเรือฯ (ฉบับที่ 17)
3. พ.ร.บ. การเดินเรือฯ มีการแก้ไขมาเป็นระยะ ๆ ตั้งแต่พระพุทธศักราช 2456 จนถึงปัจจุบัน สําหรับผู้ปลูกสร้างบ้านเรือนนอกมณฑลกรุงเทพ (พื้นที่เมืองพระนคร ธนบุรี มีนบุรี นนทบุรี พระประแดง และเมืองสมุทรปราการ) ก่อนวันที่ 18 มกราคม 2515 หากมาแจ้งต่อกรมเจ้าท่าและนําหลักฐานที่น่าเชื่อถือมาแสดง ไม่ต้องขอนุญาตก่อสร้างสิ่งล่วงล้ําลําน้ํา โดยกรมเจ้าท่าจะทําบัญชีสิ่งล่วงล้ําลําน้ําเท่านั้น
ทั้งนี้ เพื่อประโยชน์ของประชาชนที่ยังไม่มั่นใจว่าอาคารของตนอยู่ในข่ายที่ต้องแจ้งต่อกรมเจ้าท่า มีความประสงค์จะให้กรมเจ้าท่าไปตรวจสอบสิ่งปลูกสร้าง หรือจะยื่นขอใบอนุญาต สามารถขอรับคําแนะนําหรือขอรับบริการได้ที่ กรมเจ้าท่า โทร. 0 2233 1311 – 8 หรือสํานักงานเจ้าท่าภูมิภาคสาขาในจังหวัด
รัฐบาลไทย-ข่าวทำเนียบรัฐบาล-นางอังคณา วงษ์ประเสริฐ รักษาการในตำแหน่งที่ปรึกษาด้านการสื่อสาร กระทรวงดิจิทัลฯ เข้าร่วมเป็นเกียรติใน “พิธีลงนามบันทึกข้อตกลงความร่วมมือการพัฒนาระบบฐานข้อมูลร่วมด้านสุขภาพนักเรียน
วันศุกร์ที่ 14 กุมภาพันธ์ 2563
นางอังคณา วงษ์ประเสริฐ รักษาการในตําแหน่งที่ปรึกษาด้านการสื่อสาร กระทรวงดิจิทัลฯ เข้าร่วมเป็นเกียรติใน “พิธีลงนามบันทึกข้อตกลงความร่วมมือการพัฒนาระบบฐานข้อมูลร่วมด้านสุขภาพนักเรียน
นางอังคณา วงษ์ประเสริฐ รักษาการในตําแหน่งที่ปรึกษาด้านการสื่อสาร กระทรวงดิจิทัลฯ เข้าร่วมเป็นเกียรติใน “พิธีลงนามบันทึกข้อตกลงความร่วมมือการพัฒนาระบบฐานข้อมูลร่วมด้านสุขภาพนักเรียน ระหว่าง กระทรวงศึกษาธิการ กับ กระทรวงสาธารณสุข ”
นางอังคณา วงษ์ประเสริฐ รักษาการในตําแหน่งที่ปรึกษาด้านการสื่อสาร กระทรวงดิจิทัลเพื่อเศรษฐกิจและสังคม เข้าร่วมเป็นเกียรติในพิธีลงนามบันทึกข้อตกลงความร่วมมือการพัฒนาระบบฐานข้อมูลร่วมด้านสุขภาพนักเรียน ระหว่างกระทรวงศึกษาธิการ กับ กระทรวงสาธารณสุข โดยมี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานในพิธีเปิดงาน เพื่อให้เกิดความร่วมมือในการเชื่อมโยงแลกเปลี่ยนข้อมูลบริการทางการแพทย์และสุขภาพ ระหว่างกระทรวงศึกษาธิการกับกระทรวงสาธารณสุข สําหรับใช้ในการวางแผนการตัดสินใจกําหนดนโยบาย รวมถึงทิศทางการพัฒนาการศึกษาและสุขภาพนักเรียนของส่วนราชการ หน่วยงาน สถานศึกษา อีกทั้งยังเป็นการสร้างโอกาส ความเสมอภาค ในการบริการทางการศึกษาและสุขภาพ เมื่อวันที่ 12 กุมภาพันธ์ 2563 ณ ห้องประชุมกําธร สุวรรณกิจ ชั้น 1 อาคาร 1 กรมอนามัย กระทรวงสาธารณสุข กรุงเทพฯ
*******************
รัฐบาลไทย-ข่าวทำเนียบรัฐบาล-สธ.เตือนประชาชนพื้นที่เสี่ยงน้ำท่วมระวังพลัดตกน้ำเสียชีวิต – รพ.พรานกระต่ายเปิดให้บริการแล้ว
วันศุกร์ที่ 19 พฤษภาคม 2560
สธ.เตือนประชาชนพื้นที่เสี่ยงน้ําท่วมระวังพลัดตกน้ําเสียชีวิต – รพ.พรานกระต่ายเปิดให้บริการแล้ว
ปลัดกระทรวงสาธารณสุขเผยสถานการณ์สถานบริการสาธารณสุขที่ถูกน้ําท่วมที่กําแพงเพชรเข้าสู่ภาวะปกติ พรุ่งนี้เปิดให้บริการตามปกติ พร้อมเตือนประชาชนที่อยู่ในพื้นที่เสี่ยงน้ําท่วมน้ําป่าไหลหลากให้ระวังพลัดตกน้ําเสียชีวิต
ปลัดกระทรวงสาธารณสุขเผยสถานการณ์สถานบริการสาธารณสุขที่ถูกน้ําท่วมที่กําแพงเพชรเข้าสู่ภาวะปกติ พรุ่งนี้เปิดให้บริการตามปกติ พร้อมเตือนประชาชนที่อยู่ในพื้นที่เสี่ยงน้ําท่วมน้ําป่าไหลหลากให้ระวังพลัดตกน้ําเสียชีวิต
วันนี้ (19 พฤษภาคม 2560) ที่กระทรวงสาธารณสุขนายแพทย์โสภณ เมฆธน ปลัดกระทรวงสาธารณสุขให้สัมภาษณ์ถึงความคืบหน้าของสถานการณ์น้ําท่วมโรงพยาบาลพรานกระต่าย จังหวัดกําแพงเพชร ว่า วันนี้สถานการณ์น้ําท่วมเข้าสู่สภาวะปกติแล้ว เปิดให้บริการเฉพาะผู้ป่วยนอกและผู้ป่วยฉุกเฉินได้ สําหรับผู้ป่วยที่ย้ายไปโรงพยาบาลลานกระบือ และโรงพยาบาลไทรงาม จะรับกลับมารักษาต่อไป และเปิดให้บริการได้ตามปกติในวันพรุ่งนี้ ทั้งนี้ ผลการตรวจรักษาผู้ป่วยนอก ของศูนย์ปฏิบัติการแพทย์ฉุกเฉิน ณ ศูนย์บริการประชาชน เทศบาลตําบลพรานกระต่าย วานนี้ (18 พฤษภาคม 2560) ส่วนใหญ่ผู้ป่วยที่มารับบริการ มีการปวดเมื่อย เวียนศีรษะ และบาดเจ็บเล็กน้อย นอกจากนี้ยังพบผู้เสียชีวิต 1 รายจากจมน้ํา
กระทรวงสาธารณสุข มีความห่วงใยประชาชนให้ระวังอาจพลัดตกน้ําเสียชีวิต โดยเฉพาะเด็กเล็กและผู้สูงอายุ ไม่ควรลงเล่นน้ําบริเวณที่มีน้ําท่วมขัง น้ําเชี่ยว ไม่ดื่มของมึนเมา ผู้ที่มีโรคประจําตัวไม่ควรอยู่ตามลําพัง ผู้ปกครองควรดูแลเด็กอย่างใกล้ชิด อย่าปล่อยเด็กให้อยู่ตามลําพัง และควรสํารวจเฝ้าระวังบริเวณบ้าน รอบบ้าน เช่น พื้นไม้ที่ผุพังหรือที่ตะใคร่ขึ้น ทางเดินบนสะพานที่ไม่แข็งแรง เป็นต้น สามารถโทรแจ้งขอความช่วยเหลือที่สายด่วน 1669 ฟรีตลอด 24 ชั่วโมง พร้อมกันนี้ขอให้ระวังโรคฉี่หนูที่อาจมากับน้ําท่วม หากมีไข้ ปวดเมื่อยกล้ามเนื้อ หลังลุยน้ํา ย่ําโคลน ให้รีบพบแพทย์ทันที นายแพทย์โสภณกล่าว
รัฐบาลไทย-ข่าวทำเนียบรัฐบาล-กรมบัญชีกลางพร้อมจ่ายเบี้ยความพิการ กทม. 10 เม.ย. 61
วันพฤหัสบดีที่ 5 เมษายน 2561
กรมบัญชีกลางพร้อมจ่ายเบี้ยความพิการ กทม. 10 เม.ย. 61
กรมบัญชีกลางเตรียมจ่ายเงินให้กับผู้มีสิทธิได้รับเบี้ยความพิการ ที่อาศัยอยู่ในกรุงเทพฯ 75,000 ราย โดยจะเริ่มจ่ายตรงในวันที่ 10 เมษายน 2561 นี้
นางญาณี แสงศรีจันทร์ รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า กรมบัญชีกลางได้ร่วมมือกับกรุงเทพมหานคร ดําเนินการจัดทําฐานข้อมูลร่วมกัน เพื่อให้สามารถจ่ายเงินเบี้ยความพิการให้กับผู้ที่มีสิทธิที่อาศัยอยู่ในกรุงเทพมหานคร และมีรายชื่ออยู่ในทะเบียนบ้านปกติ โดยการโอนเงินเข้าบัญชีเงินฝากโดยตรง และจะเริ่มจ่ายในวันที่ 10 เมษายน 2561 เป็นครั้งแรก จํานวน 75,000 ราย สําหรับผู้ที่มีรายชื่ออยู่ในทะเบียนบ้านกลาง ขอให้แจ้งย้ายเข้าทะเบียนบ้านปกติ ก็จะสามารถรับเงินตกเบิกได้ในเดือนถัดไป ซึ่งการดําเนินการจ่ายเงินตรงเข้าบัญชีให้ผู้มีสิทธิในครั้งนี้ มีวัตถุประสงค์เพื่อให้เงินถึงมือผู้มีสิทธิโดยตรง ช่วยลดการรั่วไหลของงบประมาณ รวมทั้งช่วยแบ่งเบาภาระงาน และลดขั้นตอนการทํางานให้กับเจ้าหน้าที่ที่รับผิดชอบในเรื่องดังกล่าวให้ลดน้อยลงอีกด้วย
โฆษกกรมบัญชีกลาง กล่าวต่อว่า กรมบัญชีกลางจ่ายเงินเบี้ยความพิการให้แก่ผู้มีสิทธิแบบตรงตัว เป็นการดําเนินการตามโครงการบูรณาการฐานข้อมูลสวัสดิการสังคม ภายใต้แผนยุทธศาสตร์ National e-Payment ซึ่งผู้มีสิทธิจะได้รับความสะดวก รวดเร็ว และคล่องตัวมากขึ้น โดยหวังว่าจะช่วยเพิ่มคุณภาพชีวิตและบรรเทาความเดือดร้อนด้านค่าใช้จ่ายให้แก่ผู้พิการได้ในระดับหนึ่ง
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงสตอกโฮล์ม ได้ร่วมกับแพทย์ไทยในสวีเดน จัดกิจกรรม “ซูม ซู้ม ซูม (zoom) ให้คำปรึกษาคนไทยเกี่ยวกับการดูแลรักษาตัวจากการติดเชื้อโควิด-19 [กระทรวงการต่างประเทศ]
วันศุกร์ที่ 8 พฤษภาคม 2563
สถานเอกอัครราชทูต ณ กรุงสตอกโฮล์ม ได้ร่วมกับแพทย์ไทยในสวีเดน จัดกิจกรรม “ซูม ซู้ม ซูม (zoom) ให้คําปรึกษาคนไทยเกี่ยวกับการดูแลรักษาตัวจากการติดเชื้อโควิด-19 [กระทรวงการต่างประเทศ]
สถานเอกอัครราชทูต ณ กรุงสตอกโฮล์ม ได้ร่วมกับแพทย์ไทยในสวีเดน จัดกิจกรรม “ซูม ซู้ม ซูม (zoom) ให้คําปรึกษาคนไทยเกี่ยวกับการดูแลรักษาตัวจากการติดเชื้อโควิด และตรวจสุขภาพโดยการพูดคุยและสังเกตอาการทางออนไลน์ผ่านแอพพลิเคชั่น Zoom
เมื่อสัปดาห์ที่แล้ว (30 เม.ย. 2563) ก่อนวันหยุดแรงงาน สถานเอกอัครราชทูต ณ กรุงสตอกโฮล์ม ได้ร่วมกับคุณหมอเบ๋าว์ นายแพทย์สุทธิศักดิ์ เรืองปราชญ์ ในการจัดกิจกรรม “ซูม ซู้ม ซูม (zoom) ให้คําปรึกษาและตรวจสุขภาพในห้วงโควิด-19” ซึ่งเป็นการให้คําปรึกษาคนไทยเกี่ยวกับการดูแลรักษาตัวจากการติดเชื้อโควิด โดยการพูดคุยและสังเกตอาการทางออนไลน์ มีผู้สนใจเข้าร่วมกิจกรรมดังกล่าวหลายคน
ในช่วงท้ายของกิจกรรม คุณหมอเบ๋าว์ได้ให้ข้อสรุปหรือข้อคิดเก็บไปเป็นความรู้ที่บ้าน (take home messages) ซึ่งสถานเอกอัครราชทูตฯ ขอนํามาเผยแพร่ประชาสัมพันธ์ ดังนี้
Take Home Messages
1.หากท่านเคยติดเชื้อโควิด -19 แล้วและบัดนี้อาการดีขึ้น ก็ไม่ควรประมาทหรือทําตนให้อยู่ในความเสี่ยงที่จะรับเชื้อเพิ่ม ให้ยังคงปฏิบัติตัวรักษาสุขอนามัยตามคําแนะนําของสาธารณสุข
2. รอฟังข่าวว่า โรงพยาบาลที่สวีเดนจะมีโครงการให้ประชาชนทั่วไปไปตรวจพลาสม่าเมื่อไหร่ ท่านอาจจะลองไปตรวจดูได้ว่าตนเองมีภูมิคุ้มกันหรือยัง
3. สําหรับการออกกําลังกายหลังจากท่านมีอาการดีขึ้นหลังติดเชื้อฯ ควรออกกําลังกายอย่างค่อยเป็นค่อยไป ไม่หักโหมออกกําลังกายหนักๆ และไม่ควรสูบบุหรี่ เพื่อให้ร่างกายค่อยๆ ฟื้นฟู คุณหมอเปรียบเหมือนว่า หลังการติดเชื้อฯ อย่าเพิ่งไปวิ่งมาราธอน ให้เริ่มวิ่งจ๊อกกิ้งเหยาะๆ ไปก่อน
4. หากมีโอกาสได้กลับไทยในอนาคต ท่านสามารถที่จะไปตรวจสมรรถภาพของปอด (เอ็กส์เรย์ปอดแบบคอมพิวเตอร์) กับโรงพยาบาลที่ไทยได้
5. ในช่วงระหว่างวันที่ 1 มิถุนายน – 30 พฤศจิกายน 2563 คุณหมอเบ๋าว์จะไปประจําที่คลีนิค Familjeläkarna i Barkarby ดังนั้น หากท่านต้องการพบกับคุณหมอคนไทยเพื่อปรึกษาปัญหาสุขภาพด้วยภาษาไทยให้สบายใจ ท่านสามารถที่จะจองเวลาการพบแพทย์ที่คลีนิคดังกล่าวได้ โดยระบุว่า จะขอนัดหมายพบกับ Doctor Sutthisak Ruangprad
ทั้งนี้ คุณหมอเบ๋าว์ได้ฝากทิ้งท้ายว่า การรักษาจิตใจเป็นสิ่งที่สําคัญเวลาป่วย หากจิตใจแย่ จะนําพาร่างกายแย่ไปด้วย
สถานเอกอัครราชทูตฯ ขอขอบพระคุณคุณหมอเบ๋าว์ที่กรุณาช่วยเหลือพี่น้องชาวไทยในพื้นที่ด้วยดีเสมอมา ท่านที่สนใจเข้าร่วมกิจกรรม ซูม ซู้ม ซูม กับคุณหมอเบ๋าว์ ครั้งต่อไป สามารถติดต่อคุณสุภาวดีฯ ได้ ตามรายละเอียดนี้ https://www.facebook.com/RoyalThaiEmbassyStockholm/posts/2821566294605466
ด้วยรักและปรารถนาดี จาก สถานเอกอัครราชทูต ณ กรุงสตอกโฮล์ม
รัฐบาลไทย-ข่าวทำเนียบรัฐบาล- นายกเปิดงาน SME Revolution : เส้นทางสายโอกาสเอสเอ็มอี 4.0 จุดประกายความฝัน ผลักดัน Thailand 4.0
วันพุธที่ 15 มีนาคม 2560
นายกเปิดงาน SME Revolution : เส้นทางสายโอกาสเอสเอ็มอี 4.0 จุดประกายความฝัน ผลักดัน Thailand 4.0
นายกเปิดงาน SME REVOLUTION : เส้นทางสายโอกาสเอสเอ็มอี 4.0 จุดประกายความฝัน ผลักดัน Thailand 4.0
10 มีนาคม 2560 ณ ศูนย์ประชุมแห่งชาติสิริกิติ์ / พลเอกประยุทธ์ จันทร์โอชา นายกรัฐมนตรีและประธานคณะรักษาความสงบแห่งชาติ เปิดงาน 'SME REVOLUTION : เส้นทางสายโอกาสเอสเอ็มอี 4.0' โดยกระทรวงอุตสาหกรรมเป็นเจ้าภาพดึงเหล่าพันธิมิตรต่างๆ อาทิ สํานักงานส่งเสริมวิสาหกิจขนาดกลางและขนาดย่อม ฯลฯ ในการเตรียมความพร้อมนําไทยก้าวไกลสู่ Thailand 4.0 ทั้งนี้ นายพรชัย ตระกูลวรานนท์ ผู้ช่วยรัฐมนตรีประจํา กระทรวงวิทยาศาสตร์และเทคโนโลยี เข้าร่วมในการเปิดงานครั้งนี้ด้วย
พลเอกประยุทธ์ จันทร์โอชา นายกรัฐมนตรี กล่าวว่า การจัดงาน 'SME REVOLUTION : เส้นทางสายโอกาสเอสเอ็มอี 4.0' นับเป็นการแสดงพลังประชารัฐเพื่อร่วมกันขับเคลื่อนประเด็นสําคัญในเรื่องต่างๆ ซึ่งเรื่องที่สําคัญสุด คือ การส่งเสริมพัฒนาเอสเอ็มอี ซึ่งเป็นกลไกสําคัญในการขับเคลื่อนนโยบายหลักของรัฐบาบชุดนี้ นั้นก็คือ Thailand 4.0 และนับเป็นที่น่ายินดีที่ทุกภาคส่วนได้ร่วมกันทํางานโดยแปลงนโยบายมาสู่การขับเคลื่อนได้อย่างเป็นรูปธรรม ชัดเจน และสามารถช่วยเหลือ SME ได้อย่างแท้จริง และภายในงานยังได่นําผลงานเด่น ผลงานด้านนวัตกรรมมาจัดแสดง เพื่อเป็นแรงบันดาลใจ ในการจุดประกายพลังแห่งความสร้างสรรค์ให้แก่กลุ่มธุรกิจ SMEs ต่อไป สําหรับพื้นที่แสดงภายในงานนั้น จะแบ่งออกเป็น 5 ส่วน ได้แก่ 1.พื้นที่แสดงนิทรรศการ ซึ่งมีการจัดแสดงพระราชกรณียกิจของพระเกียรติพระบาทสมเด็จพระปรมินทรมหาภูมิพลอดุลยเดช และ สมเด็จพระเจ้าอยู่หัวฯ รัชกาลที่ 10 โดย กสอ. ได้น้อมนําพระราชปณิธานการดําเนินโครงการอันเนื่องมาจากพระดําริของทั้ง 2 พระองค์มาเป็นแนวทางในการส่งเสริมและพัฒนาวิสาหกิจในระดับชุมชนผ่านโครงการต่างๆ
ส่วนที่ 2 เป็นพื้นที่การเปิดตัวกองทุนพัฒนาเอสเอ็มอี จัดแสดงนโยบาย พร้อมเปิดตัวกองทุนพัฒนาเอสเอ็มอีตามแนวประชารัฐ 20,000 ล้านบาท กองทุนฟื้นฟู 2,000 ล้านบาท และกองทุน 15,000 ล้านบาท ในส่วนที่ 3 เป็นพื้นที่แสดงกลไกในการขับเคลื่อนและการให้บริการต่อ SMEs มีทั้ง บริการปรึกษาแนะนํา ,SME Academy สําหรับเรียนรู้ และพื้นที่สําหรับออกแบบและพัฒนาผลิตภัณฑ์ เป็นต้น ส่วนที่ 4 เป็นพื้นที่แสดงผลงานการขับเคลื่อนเศรษฐกิจท้องถิ่น เพื่อยกระดับให้วิสาหกิจชุมชนในท้องถิ่นสามารถไต่ระดับขึ้นไปสู่ SMEs ที่สามารถพัฒนาผลิตภัณฑ์ใหม่ๆ ด้วยนวัตกรรมในเชิงสร้างสรรค์และโครงการพัฒนาหมู่บ้านอุตสาหกรรมสร้างสรรค์
และส่วนที่ 5 คือ การสัมมนาให้ความรู้แก่ผู้ประกอบการ เป็นกิจกรรมการสัมมนาให้ความรู้แก่ผู้ประกอบการ ซึ่งหน่วยงานต่างๆ ได้ร่วมกันจัดขึ้น
ข่าว : นายปวีณ ควรแย้ม
ภาพและวีดีโอ : นายปวีณ ควรแย้มและนางสาวศิริลักษณ์ สิกขะบูรณะ
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728 - 3732 โทรสาร 02 333 3834
E-Mail :pr@most.go.th Facebook : sciencethailand
รัฐบาลไทย-ข่าวทำเนียบรัฐบาล-ก.ค.ศ.เห็นชอบแนวทางการรายงานการดำเนินการทางวินัยร้ายแรง-ไม่ร้ายแรง
วันอังคารที่ 18 กันยายน 2561
ก.ค.ศ.เห็นชอบแนวทางการรายงานการดําเนินการทางวินัยร้ายแรง-ไม่ร้ายแรง
นายพินิจศักดิ์ สุวรรณรังค์ เลขาธิการคณะกรรมการข้าราชการครูและบุคลากรทางการศึกษา (ก.ค.ศ.) เปิดเผยผลการประชุม ก.ค.ศ. ครั้งที่ 10/2561 เมื่อวันที่ 6 กันยายน 2561 โดย นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุม
นายพินิจศักดิ์ สุวรรณรังค์ เลขาธิการคณะกรรมการข้าราชการครูและบุคลากรทางการศึกษา (ก.ค.ศ.) เปิดเผยผลการประชุม ก.ค.ศ. ครั้งที่ 10/2561 เมื่อวันที่ 6 กันยายน 2561 โดย นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมว่า ที่ประชุมได้มีการพิจารณาเรื่องที่เกี่ยวกับการบริหารงานบุคคลของข้าราชการครูและบุคลากรทางการศึกษาที่สําคัญ ดังนี้
ยกเลิกระเบียบ ก.ค.ศ. ว่าด้วยการรายงานเกี่ยวกับการดําเนินการทางวินัย และการออกจากราชการของข้าราชการครูและบุคลากรทางการศึกษา พ.ศ. 2551 และเห็นชอบร่างระเบียบ ก.ค.ศ. ว่าด้วยการรายงานเกี่ยวกับการดําเนินการทางวินัยและการออกจากราชการของข้าราชการครูและบุคลากรทางการศึกษา พ.ศ. ....
เนื่องจากคําสั่งหัวหน้าคณะรักษาความสงบแห่งชาติ ที่ 19/2560 ลงวันที่ 3 เมษายน 2560 ได้มีการเปลี่ยนแปลงให้มีศึกษาธิการภาคและศึกษาธิการจังหวัด เป็นผู้บังคับบัญชาข้าราชการในสังกัด และกําหนดให้มีคณะกรรมการศึกษาธิการจังหวัด (กศจ.) รวมทั้งให้ศึกษาธิการจังหวัด โดยอนุมัติ กศจ. มีอํานาจในการบรรจุและแต่งตั้งตามมาตรา 53 (3) และ (4) ประกอบกับ กฎ ก.ค.ศ. ว่าด้วยอํานาจการลงโทษภาคทัณฑ์ ตัดเงินเดือน หรือลดเงินเดือน พ.ศ. 2561 มีผลใช้บังคับ เมื่อวันที่ 20 สิงหาคม 2561 โดยกําหนดเพิ่มเติมอํานาจการลงโทษของศึกษาธิการภาคและศึกษาธิการจังหวัด และอัตราการลงโทษใหม่ ซึ่งร่างระเบียบฯ มีสาระสําคัญเป็นไปตามหลักการเดิม ตามระเบียบ ก.ค.ศ. ว่าด้วยการรายงานการดําเนินการทางวินัยฯ พ.ศ. 2551 โดยปรับปรุงให้สอดคล้องกับสภาวการณ์ที่เปลี่ยนแปลงไปดังกล่าว รวมทั้งแก้ไขปัญหาข้อขัดข้องในบางประการ อาทิ เรื่องรายงานการดําเนินการทางวินัยและมีการอุทธรณ์ โดยกําหนดให้การพิจารณาอุทธรณ์ถือเป็นการพิจารณารายงานการดําเนินการทางวินัย ซึ่งสรุปสาระสําคัญได้ดังนี้
1) การรายงานการดําเนินการทางวินัยไม่ร้ายแรงของข้าราชการครูและบุคลากรทางการศึกษา ให้รายงานไปยังผู้บังคับบัญชาและ กศจ. หรือ อ.ก.ค.ศ. ที่ ก.ค.ศ. ตั้ง แล้วแต่กรณี เมื่อ กศจ. หรือ อ.ก.ค.ศ. ที่ ก.ค.ศ. ตั้ง พิจารณาแล้ว ให้รายงานไปยังหัวหน้าส่วนราชการ หากเห็นชอบ เรื่องวินัยเป็นอันยุติ หากมีความเห็นขัดแย้ง ให้เสนอ ก.ค.ศ.
2) การรายงานการดําเนินการทางวินัยอย่างร้ายแรงของข้าราชการครูและบุคลากรทางการศึกษา ให้เสนอหรือรายงาน กศจ. หรือ อ.ก.ค.ศ. ที่ ก.ค.ศ. ตั้ง แล้วแต่กรณี พิจารณา แล้วรายงาน ก.ค.ศ. เพื่อพิจารณาตามลําดับ
นอกจากนี้ ที่ประชุมได้พิจารณากรณีที่คณะกรรมการ ป.ป.ช. ได้มีคําสั่งแต่งตั้งคณะทํางานเพื่อศึกษาวิเคราะห์และพิจารณาดําเนินการยกร่างอนุบัญญัติ ตามพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต (ด้านการตรวจสอบทรัพย์สิน) โดยมีหน้าที่และอํานาจในการศึกษา วิเคราะห์ จัดทําข้อมูล ประสานงานกับหน่วยงานที่เกี่ยวข้อง เพื่อยกร่างพระราชบัญญัติดังกล่าว โดย ก.ค.ศ. ได้มอบหมายให้ นายยศพล เวณุโกเศศ รองเลขาธิการ ก.ค.ศ. และผู้อํานวยการภารกิจนโยบายและระบบบริหารงานบุคคล สํานักงาน ก.ค.ศ. เป็นผู้แทน ก.ค.ศ. ในคณะทํางานดังกล่าว
Written by กลุ่มประชาสัมพันธ์และเผยแพร่ สํานักงาน ก.ค.ศ.
Photo by กลุ่มประชาสัมพันธ์และเผยแพร่ สํานักงาน ก.ค.ศ.
Rewriter/Editor บัลลังก์ โรหิตเสถียร
รัฐบาลไทย-ข่าวทำเนียบรัฐบาล-ผู้นำ RCEP ออกถ้อยแถลงยืนยันปิดรอบปีหน้า  ประเมินผลปีนี้ก้าวหน้าได้ตามแผนที่วางไว้
วันศุกร์ที่ 16 พฤศจิกายน 2561
ผู้นํา RCEP ออกถ้อยแถลงยืนยันปิดรอบปีหน้า  ประเมินผลปีนี้ก้าวหน้าได้ตามแผนที่วางไว้
นางสาวชุติมา บุณยประภัศร รัฐมนตรีช่วยว่าการกระทรวงพาณิชย์ เปิดเผยว่า ในช่วงการประชุมสุดยอดอาเซียนครั้งที่ 33 ณ สาธารณรัฐสิงคโปร์ นายกรัฐมนตรีได้เข้าร่วมการประชุมผู้นํา RCEP
(ความตกลงหุ้นส่วนทางเศรษฐกิจระดับภูมิภาค- Regional Comprehensive Economic Partnership: RCEP)ครั้งที่2เมื่อวันที่14พฤศจิกายน2561โดยที่ประชุมผู้นําได้ประกาศแถลงการณ์ร่วมแสดงความยินดีที่การเจรจาในปี2561มีความคืบหน้าที่สําคัญ และได้เข้าสู่ช่วงสุดท้ายของการเจรจาแล้ว โดยผู้นําแสดงเจตนารมณ์แน่วแน่ที่จะสรุปผลการเจรจาทั้งหมดในปี2562ซึ่งเป็นปีที่ไทยจะเป็นประธานอาเซียน
นางสาวชุติมา กล่าวเพิ่มเติมว่า“ก่อนหน้าการประชุมระดับผู้นําRCEP16ประเทศ มีการประชุมเตรียมการของรัฐมนตรีRCEPเมื่อวันที่12พฤศจิกายน2561ซึ่งได้มีการประเมินว่าการเจรจาในปีนี้มีความก้าวหน้าอย่างมาก โดยประเทศสมาชิกได้ยื่นปรับปรุงข้อเสนอการเปิดตลาดสินค้า บริการ และการลงทุน ซึ่งสมาชิกส่วนใหญ่ค่อนข้างพอใจต่อระดับการเปิดตลาดที่ได้รับระหว่างกัน แต่ยังคงมีประเด็นที่บางประเทศต้องหารือกันต่อบ้าง การเจรจาครั้งนี้ยังได้สรุปข้อบทเพิ่มเติมอีก3ข้อบทตามที่ตั้งเป้าไว้ ได้แก่ มาตรการสุขอนามัย กฎระเบียบทางเทคนิค และสถาบัน”
นางสาวชุติมา กล่าวเสริมว่า“สมาชิกRCEPเห็นพ้องกันถึงความสําคัญในการปิดรอบเจรจาในปีหน้า และเล็งเห็นถึงประโยชน์ของการจัดทําความตกลงการค้าเสรีระดับภูมิภาค จึงพร้อมร่วมกันผลักดันให้การเจรจาRCEPบรรลุผลสําเร็จในปี2562โดยจะถือโอกาสปีหน้าที่ไทยจะนั่งเป็นประธานอาเซียนเร่งขับเคลื่อนการเจรจาอย่างเต็มที่เพื่อให้บรรลุข้อตกลงได้ทั้งหมด”
ทั้งนี้ ความตกลงRCEPเป็นการรวมกลุ่มทางเศรษฐกิจที่มีขนาดใหญ่ ที่จะช่วยเสริมสร้างความเข้มแข็งให้กับการผลิตและเศรษฐกิจของภูมิภาค และในส่วนของไทยความตกลงRCEPจะช่วยปรับประสานกฎระเบียบให้มีความสอดคล้องกัน และอํานวยความสะดวกในการทําการค้าในภูมิภาคอาร์เซ็ปอาทิพิธีการศุลกากร มาตรฐานสุขอนามัยพืช และกฎระเบียบทางเทคนิคจะส่งผลให้การผ่านพิธีการศุลกากร แนวทางในการปฏิบัติเพื่อสร้างความมั่นใจว่ากฎหมายและกฎระเบียบของประเทศสมาชิก รวมทั้งการตรวจสอบมาตรฐานทั้งสินค้าอุตสาหกรรมและเกษตรมีความชัดเจน แน่นอน และโปร่งใสซึ่งจะทําให้ระบบการตรวจปล่อยสินค้ามีความสะดวกรวดเร็วมากขึ้น
รัฐบาลไทย-ข่าวทำเนียบรัฐบาล-ธ.ก.ส.พร้อมช่วยเหลือเกษตรกรผู้ประสบภัยพายุปาบึก
วันศุกร์ที่ 4 มกราคม 2562
ธ.ก.ส.พร้อมช่วยเหลือเกษตรกรผู้ประสบภัยพายุปาบึก
ธ.ก.ส. เตรียมพร้อมช่วยเหลือเกษตรกรผู้ประสบภัยจาก 'พายุโซนร้อนปาบึก”  ทั้งการช่วยเหลือกรณีฉุกเฉิน การช่วยเหลือฟื้นฟูหลังประสบภัย และการช่วยเหลือด้านภาระหนี้สิน ระดมกําลังสาขาในพื้นที่จัดถุงยังชีพ  พร้อมสนับสนุนศูนย์อพยพ เพื่อบรรเทาความเดือดร้อน
ธ.ก.ส. เตรียมพร้อมช่วยเหลือเกษตรกรผู้ประสบภัยจาก 'พายุโซนร้อนปาบึก” ทั้งการช่วยเหลือกรณีฉุกเฉิน การช่วยเหลือฟื้นฟูหลังประสบภัย และการช่วยเหลือด้านภาระหนี้สิน ระดมกําลังสาขาในพื้นที่จัดถุงยังชีพ พร้อมสนับสนุนศูนย์อพยพ เพื่อบรรเทาความเดือดร้อนในเบื้องต้น แจงเกษตรกรอย่ากังวลใจ ธ.ก.ส.พร้อมอยู่เคียงข้างและช่วยเหลืออย่างเต็มที่
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร(ธ.ก.ส.) เปิดเผยว่า ตามที่พายุโซนร้อนปาบึก พัดขึ้นฝั่งทางภาคใต้ของประเทศไทย ส่งผลให้เกิดฝนตกชุกหนาแน่นในหลายพื้นที่ ซึ่งปริมาณฝนตกสะสมอาจทําให้เกิดน้ําท่วมฉับพลัน น้ําป่าไหลหลาก ดินถล่มและลมกระโชกแรง ส่งผลให้เกิดความเสียหายกับการเกษตร ตลอดจนทรัพย์สินที่อยู่อาศัยของลูกค้าและประชาชนทั่วไปนั้น ธ.ก.ส. มีความห่วงใยใน สวัสดิภาพของผู้ประสบภัย จึงได้กําหนดแนวทางพร้อมกําชับให้ ธ.ก.ส. ในพื้นที่ดําเนินการให้ความช่วยเหลือผู้ประสบภัย ดังนี้
กรณีฉุกเฉินเร่งด่วน ได้มอบหมายให้พนักงานในพื้นที่ ออกเยี่ยมเยียนให้กําลังใจลูกค้า โดยนําเงินจากกองทุนบรรเทาความเดือดร้อนผู้ประสบภัยธรรมชาติและภัยพิบัติของ ธ.ก.ส. ไปจัดหาถุงยังชีพเพื่อนําไปมอบให้เกษตรกรลูกค้าและประชาชนที่เดือดร้อน และเข้าไปสนับสนุนศูนย์อพยพหรือจุดรวมพลต่าง ๆ เช่น จัดหาอาหาร น้ําดื่ม บริการสุขาเคลื่อนที่ เต็นท์สนาม รวมถึงการให้ความช่วยเหลือด้านอื่น ๆ เช่น ค่าเช่าเรือ ค่าเช่ารถบรรทุก ค่าแรงงาน เป็นต้น และหลังจากสถานการณ์คลี่คลายลง จะเร่งสํารวจความเสียหายที่เกิดขึ้น เพื่อนําข้อมูลดังกล่าวมาพิจารณาให้ความช่วยเหลือฟื้นฟูหลังประสบภัย เช่น การมอบเงินเพื่อสมทบทุนสร้างบ้านหลังใหม่ การซ่อมแซมทรัพย์สินของใช้จําเป็น การซ่อมแซมเครื่องจักรการเกษตร และค่าใช้จ่ายเบ็ดเตล็ดอื่นๆ ที่เกี่ยวเนื่องในการให้ความช่วยเหลือกรณีฟื้นฟูหลังประสบภัย
สําหรับการให้ความช่วยเหลือด้านภาระหนี้สินที่มีอยู่กับ ธ.ก.ส. กรณีที่เกษตรกรได้รับความเสียหายด้านการผลิตและส่งผลกระทบต่อรายได้ ธ.ก.ส.จะพิจารณาขยายระยะเวลาชําระหนี้ออกไปเพื่อบรรเทาความเดือดร้อนตามความหนักเบาของผู้ประสบภัยทุกราย ตลอดจนพิจารณาให้สินเชื่อเพื่อเป็นค่าใช้จ่ายฉุกเฉินและฟื้นฟูการประกอบอาชีพเป็นกรณีพิเศษต่อไป
“พนักงานของ ธ.ก.ส.ในพื้นที่เกิดเหตุทุกแห่งพร้อมเข้าไปช่วยเหลือเกษตรกรลูกค้าอย่างเร่งด่วนด้วยความเต็มใจ สําหรับภาระหนี้สินที่มีอยู่กับ ธ.ก.ส.นั้น เกษตรกรไม่ต้องกังวลใจ ธ.ก.ส.พร้อมเข้าไปดูแลอย่างเต็มที่ตามมาตรการการช่วยเหลือที่กําหนดไว้ในเบื้องต้น” นายอภิรมย์กล่าว
รัฐบาลไทย-ข่าวทำเนียบรัฐบาล-​เสน่ห์ไทย สมุนไพรไทย 4.0
วันพุธที่ 30 สิงหาคม 2560
​เสน่ห์ไทย สมุนไพรไทย 4.0
พิธีเปิดงานมหกรรมสมุนไพรแห่งชาติและการประชุมวิชาการประจําปี 2560 การแพทย์แผนไทย การแพทย์พื้นบ้าน และการแพทย์ทางเลือก ครั้งที่ 14 ภายใต้หัวข้อ    “เสน่ห์ไทย สมุนไพรไทย 4.0”  ตั้งแต่วันนี้-3 กันยายน 2560  (10.00-20.00 น.)  อาคาร Hall 6-8 ที่ อิมแพค
พล.ร.อ.ณรงค์ พิพัฒนาศัย รองนายกรัฐมนตรี, ศ.คลินิกเกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข, นพ.โสภณ เมฆธน ปลัดกระทรวงสาธารณสุข, นพ.สุเทพ วัชรปิยานันทน์ อธิบดีกรมการแพทย์แผนไทยและการแพทย์ทางเลือก ร่วมในพิธีเปิดงานมหกรรมสมุนไพรแห่งชาติและการประชุมวิชาการประจําปี 2560 การแพทย์แผนไทย การแพทย์พื้นบ้าน และการแพทย์ทางเลือก ครั้งที่ 14 ภายใต้หัวข้อ “เสน่ห์ไทย สมุนไพรไทย 4.0” ตั้งแต่วันนี้-3 กันยายน 2560 (10.00-20.00 น.) อาคาร Hall 6-8 ที่ อิมแพค เมืองทองธานี จ.นนทบุรี ************** สิงหาคม 2560